**Teachtaireachtaí Tábhachtacha Sábháilteachta Poiblí**

* Déan cúram do dhaoine aosta, daoine leochaileacha agus comharsana atá scoite amach.
* Beidh cúrsaí taistil deacair mar gheall ar cheathanna geimhriúla agus dromchlaí a bhfuil sioc orthu
* Beidh na bóithre contúirteach, fiú agus grean curtha orthu agus iarrtar mar sin ar dhaoine a luas a laghdú, tiomáint go cúramach, a bheith airdeallach ar dhaoine eile atá ag úsáid an bhóthair agus am breise a thabhairt dóibh féin dá dturas.
* Ní mór do rothaithe a bheith thar a bheith cúramach ar na bóithre le linn na tréimhse seo d’aimsir fhuar. Cé go mbeidh grean á chur gach oíche ar phríomhbhealaí artaireacha, d’fhéadfadh sé tarlú nach mbeadh grean curtha ar go leor bealaí rothaíochta.
* Moltar do thiománaithe a bheidh ag tabhairt faoi thurais níos faide a bheith airdeallach ar chúrsaí feadh an bhealaigh ós rud é go bhféadfadh athrú mór a bheith ar an aimsir in áiteanna éagsúla sa tír.
* D’fhéadfadh an tréimhse seo d’aimsir fhuar cur isteach ar sheirbhísí iompair phoiblí freisin, mar sin moltar do dhaoine seiceáil le hoibreoirí seirbhíse chun an t-eolas is déanaí a fháil faoina gceantar féin.
* Iarrtar ar dhaoine a bheith an-chúramach nuair atáthar amuigh ag siúl: is féidir le cosáin etc. a bheith an-chontúirteach/an-sleamhain ag sioc.
* Coinnigh d’fhón luchtaithe agus tabhair leat é ar gach turas. Glaoigh ar 999 nó 112 i gcás éigeandála
* Tá gach cur isteach ar sheirbhísí Fheidhmeannacht na Seirbhíse Sláinte le fáil ar an leathanach baile na Feidhmeannachta agus táthar á thabhairt cothrom le dáta go rialta ar chainéil meán sóisialta an HSE <https://www.hse.ie>
* Cuirtear tuilleadh comhairle ar fáil ar an láithreán gréasáin Bí Ullamh don Gheimhreadh <https://www.gov.ie/en/campaigns/aa78b9-be-winter-ready> chun ullmhú do dhrochaimsir.
* Moltar do dhaoine a bheith ullamh don tréimhse dhrochaimsire seo lena n-áirítear a chinntiú go bhfuil a bhfón póca luchtaithe go hiomlán le go mbeidh siad ábalta cumarsáid a dhéanamh le daoine eile.
* Is féidir teagmháil a dhéanamh le Seirbhísí Éigeandála BSL ag an uimhir 1800 372 999. Is féidir leis an bpobal súil a choinneáil ar [www.PowerCheck.ie](http://mhq439529link.press.esb.ie/ls/click?upn=MOBwrOXTtqDVGvwA60S8LoQzgyAAuuKWQZa97qAzLfwNMZJ7T3iQtBAK6MbPxUM3NdtsT0Nby2i8bdt2D1iQtbNaFKO6orcNGkRpQM4Y01q0w6-2Bsiok0qDq-2FV4YNgFrLkIpUTJsArKQ-2BMh3BnXTITJQXxlGiFaOgY75cHJTFTW7gVwZf-2FiYXkOip1MRiWjC5MfsLdm8edOt0jYtMjMCfztRS0EFfZgz4Ygo2BNBCA8tQT5Fj-2Fm3bkiaIwzFEzh37UwDcDfgYkpbJkJ0YpgcOLFCePsX4XbxIFaIRmGo8QLW04cmBN3S69840Ie9-2FdY674OuIiOi3p34jeLevu3z-2FXChex6N4OCkyky78ardMcbLZRmJh5YViV6El1z88P4ObmhDTQCOapndx5KlgObrtGQUw7CNtmnZEr-2Fo-2FM8CJWz6kfB4VNR-2FpkW-2FnCEIqKbWBLu75F8scKLCizEyumaWGAQu1KT27GXniCN6aKBIpQBFD9da3MSpXq9LI8aKJNSWYIB7bXzU134u6eZ8FZQvTaijaYAB6BBNFgLuNav01txc-3Dq2HG_L5SA-2BMpN3TBYO9k6OdDrZrjeFdn7L2FI3FKiUSv84y0-2FElIPBsnQ9-2BJWX31TQhnrDEdB-2F86ypUmYL-2FsQuHhdZngAy-2FiOXN24eK-2FmQZvKZYztOhe4ThGLz4I-2FcKGVS44HkV1vRt4P-2FX0kdgGg-2Fzlqg3FuCQazWrOgtfBs3BsdtSon3LTPFuJfWQXk0-2FWR9OwY8K5q6NIbVEyizNbIOCHwstvNxLxfqKfUEo9buB-2FV8m4U1pOI7LFJU4mWYjqCumWccUPRef-2BZ-2FBu4tAp-2Buw0-2FXw-3D-3D).
* Is féidir le custaiméirí Uisce Éireann a shuíomh gréasáin agus a chainéil meán sóisialta a sheiceáil chun an nuacht is déanaí a fháil agus is féidir leo teagmháil a dhéanamh le hUisce Éireann faoi aon fhadhb nó ábhar imní a bheadh acu trína n-ionad cúraim do chustaiméirí 24/7 ar an uimhir 1800 278 278. Is féidir le daoine clárú ar líne freisin le córas foláirimh téacs saor in aisce chun an t-eolas is déanaí a fháil go rialta faoina soláthairtí áitiúla - féach [www.water.ie.](https://www.water.ie.) Moltar do dhaoine uisce a chaomhnú, agus féachaint ar <https://www.water.ie> chun comhairle a fháil
* Tá aip saor in aisce ag an bhFeidhmeannas do Dhaoine Gan Dídean i Réigiún Bhaile Átha Cliath (DRHE) a chuireann ar chumas an phobail iad a chur ar an eolas faoi aon duine a bhíonn ag codladh amuigh, ionas gur féidir le foirne for-rochtana teagmháil a dhéanamh leo. Más mian leat duine atá ag codladh amuigh i Réigiún Bhaile Átha Cliath a thuairisciú, íoslódáil an aip. Is féidir teacht ar an nasc ar an suíomh gréasáin seo a leanas: <https://www.homelessdublin.ie/our-work/news/drhe-launches-new-app-for-public-to-alert-teams-to-location-of-rough-sleepers>
* Moltar d‘fheirmeoirí gach réamhchúram a ghlacadh agus iad ag déileáil le beostoc agus iad ag obair astu féin seans.
* Ba chóir do dhuine ar bith a bheidh ag taisteal ar eitleán thar an deireadh seachtaine neart ama a thabhairt dóibh féin lena dturas a dhéanamh.   Ba cheart do phaisinéirí a bhfuil an t-eolas is déanaí faoi eitiltí sonracha á lorg acu teagmháil dhíreach a dhéanamh lena n-aerlíne.
* Coinnigh súil ar réamhaisnéisí Met Éireann agus/nó féach ar <https://www.met.ie/> chun an t-eolas is déanaí a fháil. Tá eolas ar fáil ar fud ardáin meán sóisialta agus ar fud foinsí meán nuachta eile.

Home

The Health Service Executive (HSE) provides public health and social care services to everyone living in Ireland. The HSE.ie website describes and gives contact details for all Health Services, is ...